Document ID: 32003R0991

Kommissionens forordning (EF) nr. 991/2003
af 10. juni 2003
om fastsættelse af tildelingskoefficienter for de i maj 2003 indgivne ansøgninger om importlicens for visse mejeriprodukter inden for de toldkontingenter, der blev åbnet ved forordning (EF) nr. 2535/2001
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 1255/1999 af 17. maj 1999 om den fælles markedsordning for mælk og mejeriprodukter(1), senest ændret ved Kommissionens forordning (EF) nr. 509/2002(2),
under henvisning til Kommissionens forordning (EF) nr. 2535/2001 af 14. december 2001 om gennemførelsesbestemmelser til Rådets forordning (EF) nr. 1255/1999 for så vidt angår importordningen for mælk og mejeriprodukter og åbning af toldkontingenter(3), senest ændret ved forordning (EF) nr. 787/2003(4), særlig artikel 16, stk. 2, og
ud fra følgende betragtning:
For at iværksætte indrømmelserne i form af EF-toldkontingenter for Polen, Tjekkiet og Slovakiet er der ifølge Kommissionens forordning (EF) nr. 787/2003 af 8. maj 2003 om ændring af forordning (EF) nr. 2535/2001 om gennemførelsesbestemmelser til Rådets forordning (EF) nr. 1255/1999 for så vidt angår importordningen for mælk og mejeriprodukter og åbning af toldkontingenter og om undtagelser fra denne forordning indført importlicensansøgninger fra den 1. til den 25. maj 2003 for visse produkter omhandlet i bilag I til forordning (EF) nr. 2535/2001. Da de importlicensansøgninger, der blev indgivet i maj 2003, drejer sig om mængder ud over de disponible mængder, bør der fastsættes tildelingskoefficienter for de ønskede mængder -
UDSTEDT FØLGENDE FORORDNING:
Artikel 1
De mængder, for hvilke der i henhold til artikel 2 i forordning (EF) nr. 787/2003 er ansøgt om importlicens vedrørende produkter under de i punkt 1, 2 og 3 i bilag I.B til forordning (EF) nr. 2535/2001 omhandlede kontingenter, omfattes af de i bilaget til nærværende forordning anførte tildelingskoefficienter.
Artikel 2
Denne forordning træder i kraft den 11. juni 2003.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 10. juni 2003.

Labels: 3
17